Spitakavor

Spitakavor ( armenavon Սպիտակավոր ), tir armenafe tucpastaxe tigise arte 7 km- lente Vernashen wida koe Gladzor dota ke Vayots Dzor winka vagee Xayastana.

 Tawavopafa debala 
Spitakavor tucpastaxe moe lentefa datca ke Teksar mefta vwon ice mon 2500 m- tigir. Vansara dir medrikafa, moo arestafa kelda. Pokeon dere tigid :
 Proshaberd ralma
 Gladzor kotla
 Tanahat tucpastaxe

 Izva 
Kolnasa evla ke tucpastaxe tir XIV-eafa decemda, gan toloy Prochian sersik : uja gan Eatsi zo jafayar aze bak 1321 gan Amir-Hasan nazbeikye zo tenukeyer. Tigison koe taway ke bata sersafa yasa, jontikviele ganon mbi firvir. Tucpastaxe gu « Batakafa Ketikya » ( Spitakavor Astvatsatsin ) zo tarizar. Intafa alkafa reila bak XIV-eafa decemda kaiki vantenura ke Gladzor kotla tutcumpawer. (en) Thomas F. Mathews is Avedis Krikor Sanjian, Armenian Gospel Iconography: The Tradition of the Glajor Gospel, Dumbarton Oaks, Washington, 1991, ISBN 978-0-8840-2183-4.

Debak jontikedje zo jovleyer aze bak 1971-1972 bal sovietafe sare zo dimvegeduyur. Xim ke Garegin Njdeh artowasik bak 1983 koeon birgoton zo kotawayar. (en) John Brady Kiesling, Rediscovering Armenia : An Archaeological/Touristic Gazetteer and Map Set for the Historical Monuments of Armenia, Yerevan, 2009.

 Kolna 
Nelkafe xe tid Surp Astvatsatsin uja is tanoy biot, kagluyanaf gu rontagentimaf kusk ( rotir savsafe gavit gijaxe ). Tucpastaxe dere tiyir dem re rawafa rebavega. Vas awalkikxo dere ruldar. (fr) Sèda Mavian, Arménie, coll. « Guides Évasion », Hachette, Paris, 2006, ISBN 978-2-01-240509-7, bu 183.

 Surp Astvatsatsin 
Surp Astvatsatsin uja tir gamdakorafo tamaxo (fr) Sèda Mavian, Arménie, coll. « Guides Évasion », Hachette, Paris, 2006, ISBN 978-2-01-240509-7, bu 183. dem tanoya froxapafa vimava dem ticefa akintakorafa truga dem dimempayana feykorafa takaxa ; balumayana zikexa vas volayane fetinte ruldar (fr') Patrick Donabédian is Jean-Michel Thierry, Les arts arméniens, Éditions Mazenod, Paris, 1987, ISBN 2-85088-017-5,  bu 578.. Koeon va bem xo walwit. Vrepta gu balumaks (fr) Dédéyan 2007, bu 366. dere zo zikeyer : intafu galzamu gu java ke Kristos zo zikeyer solve galzajolok va redura va Adam vawale balemoy wiltkiraf sulem kaatoer isen ban lingeks vas tel ke ticef cisek ke gavit gijaxe ke Surp Karapet uja koe Noravank laneke vektar.

Diveon taltefo kolanixo tir dem vamoef cisek kaatoes va Ketikya dem Nazbeye, ke Byzantion martig. Geef lentor isu ronef gu balumayana gamda zo zikeyed. Lentef lentor isu geef tid dem kaatoeks va firvisik : keve bat lentor, Eatsi va Amir-Hasan gu tcabanera kotaver solve keve ban Amir-Hasan moe okol va wivga kan tra is tceka kulmer (en) « Armenian Sculptural Reliefs, HMA n° 1320 », dene Izvatcila ke Armena., ton martig pokef gu iranaf ik Selçuk kaatoeks ke XIII-eafa decemda ; bata toloya nakila zo solgabeyed aze bata dene Ermitage tcila ke Sankt-Peterburg is bana dene Izvatcila ke Armena koe Yerevan zo nendoyeyed. (fr) Jannic Durand is Ioanna Rapti is Dorota Giovannoni, Armenia sacra — Mémoire chrétienne des Arméniens (IVe – XVIIIe siècle), Somogy / Musée du Louvre, Paris, 2007, bu 308.

Uja is balumakseem pu Momik dile zo gaayad voxen loon nuve tid ke inafa serna. (fr) Patrick Donabédian is Jean-Michel Thierry, bu 205.

 Biot is kusk 
Biot tir biot enidkiraf gu caxa. (fr) Patrick Donabédian is Jean-Michel Thierry, bu 198. Vanmadayan bak 1330 mu lan Hovhannes is Tats kurenikya, vas toloy vegem ruldar ; toleaf vegem tir dem galzafa ponyaska valeve tanoy kojok is duseakirafa kepaita.

Kusk wale taltef kril ke uja is biot tir rontagentimaf ise wali 1321 is 1330 zo vegeduyur ; rotir savsafe gavit gijaxe. Gu ponyaska is kojok zo ingayar. (de) Jasmine Dum-Tragut, Armenien: 3000 Jahre Kultur zwischen West und Ost, Trescher Verlag, 2008, ISBN 978-3-89794-126-7, bu 397.

 Dere rupec 

 Vuestexa 

Spitakavor ke Vernashen